Մոնտեն

**Ջեսիկա Ալիսա Սերո** (, ), ավելի հայտնի որպես **Մոնտեն** () ավստրալիացի երգչուհի և երգահան։ Ավստրալիայի ներկայացուցիչը Եվրատեսիլ 2021 երգի մրցույթում։ Ի սկզբանե նա պետք է ներկայացներ երկիրը Ռոտերդամում կայանալիք Եվրատեսիլ 2020 երգի մրցույթում «Don't Break Me» երգով, սակայն մրցույթը չեղարկվել է COVID-19 համաճարակի պատճառով: 2021 թվականի մրցույթում կատարել է «Technicolour» երգը։

## Կենսագրություն
Ջեսիկան ծնվել է 1995 թվականին Սիդնեյում, մեծացել է Հիլզ թաղամասում՝ Սիդնեյի արվարձաններից մեկը: Նրա հայրը՝ Գուստավո Կառլոս Սերո (ծնված 1969 թվականին), պրոֆեսիոնալ ֆուտբոլիստ է, որը խաղացել է Ավստրալիայի և Մալայզիայի ակումբներում։

Ջեսիկան նկարագրում է իր էթնիկ պատկանելությունը որպես արգենտինական, իսպանական, ֆիլիպինյան և ֆրանսիական արմատների խառնուրդ:

2012 թվականի նոյեմբերին Սերոն պայմանագիր է կնքել Albert Music-ի հետ։

2013 թվականից հանդես է եկել *Մոնտեն* կեղծանունը*՝* 16-րդ դարի ֆրանսիացի փիլիսոփա Միշել դե Մոնտենի անունով։ Միջնակարգ դպրոցն ավարտելուց կարճ ժամանակ անց Մոնտենը սկսեց ձայնագրել իր առաջին EP-ն պրոդյուսեր Թոնի Բուխենի հետ։

### 2014-16 թվականներ։ ''«Glorious Heights»''
մինի|Մոնտենի ելույթը 2015 թվականին
2014 թվականին Մոնտենը թողարկել է իր առաջին սինգլը՝ «I Am Not an End»։ Այդ տարվա հուլիսին ստորագրել է կառավարման և ձայնագրման պայմանագիր Wonderlick Entertainment-ի հետ։ Մոնտենը թողարկել է իր երկրորդ սինգլ՝ «I'm a Fantastic Wreck»-ը, այդ երգը դարձել է 2014 թվականի 8-րդ ամենաշատ հնչեցված երգը։

2015 թվականի օգոստոսին Մոնտենը թողարկել է «Clip My Wings» երգը՝ առաջին սինգլը իր «Glorious Heights*»* դեբյուտային ալբոմից։ 2016 թվականի սկզբին ձայնագրել է «1955»  երգը «Hilltop Hoods»  խմբի հետ, որը զբաղեցրել է երկրորդ հորիզոնականը Ավստրալիայի չարթերում։

2016 թվականի հունիսին Մոնտենը թողարկել է երրորդ սինգլը իր դեբյուտային ալբոմից, որը կոչվում է «Because I Love You»։ Հուլիսի 30-ին երգը զբաղեցրել է 98-րդ հորիզոնկանը ARIA Singles Chart- ում։ Ամբողջական ալբոմը թողարկվել է օգոստոսի 5-ին։ Նույն թվականի նոյեմբերին Մոնտենը ստացել է ARIA Music Awards-ը «Տարվա բեկումնային արտիստ» անվանակարգում։

### 2017-մինչ այսօր։ ''«Complex»'' և ''«Eurovision - Australia Decides»''
2018 թվականի նոյեմբերին Մոնտենը թողարկել է իր առաջիկա ալբոմի առաջին սինգլը՝ «For Your Love»։ Ալբոմը թողարկվել է 2019 թվականի օգոստոսի 30-ին՝ «Complex»  վերնագրով և հայտնվել է ARIA ալբոմների աղյուսակի 19-րդ հորիզոնականում։

2019 թվականի դեկտեմբերի 6-ին հայտարարվել է, որ Մոնտենը ընդգրկվել է Eurovision - Australia Decides-ի*՝* Ավստրալիայի ազգային ընտրանի Եվրատեսիլ երգի մրցույթի լավագույն տասնյակում: 2020 թվականի փետրվարի 8-ին մրցույթում կատարել է «Don’t Break Me» երգը և դարձել է շոուի հաղթող՝ հավաքելով ընդհանուր 107 միավոր (54 միավոր պրոֆեսիոնալ ժյուրիից և 53՝ հեռուստադիտողներից)։ Որպես հաղթող՝ նա պետք է ներկայացներ Ավստրալիան Եվրատեսիլ 2020 երգի մրցույթում նույն տարվա մայիսին Ռոտերդամում, սակայն մրցույթը չեղարկվել է COVID-19 համաճարակի պատճառով։ Ավելի ուշ՝ 2020 թվականի ապրիլի 2-ին, հայտարարվել է, որ Մոնտենը կներկայացնի Ավստրալիան 2021 թվականի մրցույթում։

Մոնտենի «Եվրատեսիլ 2021» երգը, որը կոչվում է «Technicolor», թողարկվել է 2021 թվականի մարտի 5-ին։ Այս երգով մայիսի 18-ին մասնակցել է մրցույթի առաջին կիսաեզրափակչին՝ հանդես գալով 5 համարի ներքո։ Մոնտենը չի կարողացել անցել եզրափակիչ, քանի որ նա չհայտնվեց լավագույն երկրների տասնյակում՝ հիմնված հանդիսատեսի և ժյուրիի քվեարկությունների վրա: Ավստրալիայի պատմության մեջ սա առաջին դեպքն էր, երբ ավստրալիացի մասնակիցը չի անցնում եզրափակիչ: Ավելի ուշ պարզվել է որ նա առաջին կիսաեզրափակիչում զբաղեցրել է 14-րդ հորիզոնականը՝ վաստակելով 28 միավոր։

2021 թվականի հոկտեմբերի 22-ին Մոնտենը թողարկեց «Now (In Space)»՝ իր առաջիկա ստուդիական ալբոմի առաջատար սինգլը, որը, ըստ նրա, կլինի «իմ կարիերայի գագաթնակետը»։

## Սկավառակագրություն
### Ստուդիական ալբոմներ

### Մինի-ալբոմ

### Սինգլներ

## Ծանոթագրություններ

## Արտաքին հղումներ

Կատեգորիա:21-րդ դարի երգիչներ և երգչուհիներ
Կատեգորիա:Ավստրալիացի երաժիշտներ
Կատեգորիա:Ավստրալիացի երգչուհիներ
Կատեգորիա:Ավստրալիացի կանայք
Կատեգորիա:Եվրատեսիլ 2020 երգի մրցույթ
Կատեգորիա:Եվրատեսիլ երգի մրցույթի մասնակիցներ
Կատեգորիա:Բեմական կեղծանուններ